游栖岩寺
一径入层巅，岩壑聚绮莲。寺创前代古，山水幻奇烟。亦云隋天子，流览尽平川。高僧能致雨，昔乃称昙延。大河环若带，华岳峙讲筵。清寒动石髓，烦嚣悉可捐。秦树参差绿，远映白云天。夕照倒塔影，小鸟乱鸣蝉。我来问谷口，幸少俗累牵。浮尘知自浣，澹澹车马缘。长此临皓月，峰头解坐禅。
主题：山水
情感：想家